Diari Oficial de la Generalitat Valenciana


Sumari del DOGV 2887, del 11-12-1996 (1996/840304)

DECRET 218/1996, de 26 de novembre, del Govern Valencià, pel qual es designa, en l'àmbit de la Comunitat Valenciana, l'organisme competent per a efectuar les funcions a les quals es refereix el Reglament (CEE) 259/93, d'1 de febrer, relatiu a la vigilància i al control dels trasllats de residus a l'interior, a l'entrada i a l'eixida de la Comunitat Europea.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/11/26/218/dof/vci/html**

### Dades del document

Número de DOGV
:   2887

Data del DOGV
:   11-12-1996

Secció del DOGV
:   ALTRES DISPOSICIONS

Número del document
:   1996/840304


Data del document
:   26-11-1996

Organisme emissor
:   Conselleria d'Agricultura i Medi Ambient

Tipus de document
:   Decret

DECRET 218/1996, de 26 de novembre, del Govern Valencià, pel qual es designa, en l'àmbit de la Comunitat Valenciana, l'organisme competent per a efectuar les funcions a les quals es refereix el Reglament (CEE) 259/93, d'1 de febrer, relatiu a la vigilància i al control dels trasllats de residus a l'interior, a l'entrada i a l'eixida de la Comunitat Europea.  
La Directiva 75/442 estableix, com a criteris per a una gestió ambientalment adequada dels residus, tres línies d'actuació bàsica: la reducció de la producció de residus i la seua nocivitat a través dels productes i de les tecnologies, la seua valoració màxima i l'optimació de l'eliminació dels residus no valorables d'acord amb l'estat de la tècnica.  
Dins d'aquest context d'organització de la gestió dels residus a escala comunitària, cal controlar el moviment de residus entre els estats membres, per la qual cosa la Unió Europea, deixant a la responsabilitat nacional la vigilància i el control dels trasllats de residus dins dels estats membres, regula el moviment de residus a través del Reglament (CEE) número 259/93, relatiu a la vigilància i al control dels trasllats de residus a l'interior, a l'entrada i a l'eixida de la Comunitat Europea.  
El Reglament (CEE) 259/93, entre d'altres coses, estableix l'obligació de designar una autoritat competent per a la seua aplicació, com també la d'un delegat la missió del qual consistirà en informar i orientar les persones o empreses que en sol·liciten informació.  
En virtut de l'acord adoptat pel Consell de Ministres, en la seua reunió del 15 de setembre de 1996, hom ha reconegut les comunitats autònomes com a autoritats competents en l'exercici de les funcions d'autorització i control per a l'expedició i destinació dels residus estrictament intracomunitaris.  
En virtut d'això, a proposta de la consellera d'Agricultura i Medi Ambient i després de la deliberació prèvia del Govern Valencià, en la seua reunió del dia 26 de novembre de 1996,  
Decrete  
Article 1  
En l'àmbit de la Comunitat Valenciana, i a l'efecte d'allò establert en el Reglament (CEE) 259/93, relatiu a la vigilància i al control dels trasllats de residus a l'interior, a l'entrada i a l'eixida de la Comunitat Europea, es designa la Conselleria d'Agricultura i Medi Ambient, a través de la Direcció General de Qualitat Ambiental, com a:  
- Autoritat competent d'expedició, per als trasllats intracomunitaris de residus que s'originen al territori de la Comunitat Valenciana.  
- Autoritat competent de destinació, per als trasllats intracomunitaris de residus que es destinen al territori de la Comunitat Valenciana.  
Article 2  
La Conselleria d'Agricultura i Medi Ambient, mitjançant una ordre i per a l'àmbit territorial de la Comunitat Valenciana, designarà un delegat, amb les funcions a les quals es refereix l'article 37 del Reglament (CEE) 259/1993, d'1 de febrer.  
Article 3  
Tot trasllat o moviment intracomunitari de residus que s'origine al territori de la Comunitat Valenciana o que s'hi destine, haurà de ser notificat prèviament a la Conselleria d'Agricultura i Medi Ambient.  
Disposicions addicionals  
Primera  
Aquest decret es comunicarà al Ministeri de Medi Ambient per tal que, al seu torn, ho faça a la Comissió Europea.  
Segona  
S'autoritza la Conselleria d'Agricultura i Medi Ambient per a dictar les disposicions necessàries per al desenvolupament i aplicació d'aquest decret.  
Disposició final  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 26 de novembre de 1996.  
El president de la Generalitat Valenciana  
EDUARDO ZAPLANA HERNÁNDEZ-SORO  
La consellera d'Agricultura i Medi Ambient  
MARIA ÀNGELS RAMÓN-LLIN I MARTÍNEZ


Còpia Permalink ELI